Уздоўж культурна-спартыўнага цэнтра на месцы колішняй пусткі пракладзена алея, на плоце – скульптурныя выявы птушак Беларусі. Выхаванцы дзіцячага садка і школы, якія знаходзяцца побач, даўно вывучылі назвы тых птушак на памяць. Цікава, што ўсе будынкі ды прыбудовы зроблены з “непрыдатнага” будматэрыялу. Непадалёк можна ўбачыць двухпавярховы зруб, дзе, па задумцы Яўгеніі, размесцяцца навучальны рамесніцкі цэнтр і гісторыка-этнаграфічны музей. Гэта таксама пляцоўка для фальклорных пастановак, этнічных вечароў і тэатралізаваных легенд.